मनोरंजन जगत की ख़बरों के मुताबिक़ इस फ़िल्म को तिग्मांशु धूलिया बना रहे हैं और इसका नाम है 'द किलिंग ऑफ़ अ पोर्न फ़िल्ममेकर', जिसमें इरफ़ान पोर्न फ़िल्म बनाने वाले निर्देशक की भूमिका निभाएंगे.(मौजूदा दौर की फ़िल्मों पर इरफ़ान की राय)तिग्मांशु धूलिया के मुताबिक़ ये एक ऐसे शख़्स की कहानी है जो लोगों के बाथरूम, उनके बेडरूम और नितांत निजी जगहों पर हिडन कैमरे लगाता है और इसके सहारा पोर्न फ़िल्में बनाता है.इरफ़ान, इससे पहले तिग्मांशु की ही फ़िल्म 'पान सिंह तोमर' में नज़र आ चुके हैं. इस फ़िल्म से इरफ़ान और धूलिया दोनों को ही काफ़ी सराहना मिली थी. इसके अलावा इसी साल रिलीज़ हुई इरफ़ान की फ़िल्म 'लंचबॉक्स' भी काफ़ी तारीफ़ें बटोर चुकी है.जहां नए साल के मौक़े पर बॉलीवुड की कई अभिनेत्रियों को डांस परफॉरमेंस करने के लिए करोड़ों रुपए की फ़ीस देने के प्रस्ताव मिल रहे हैं वहीं गायक मीका भी किसी से पीछे नहीं.(सोनू निगम को लता मंगेशकर का सहारा)मनाली के एक आलीशान रिसॉर्ट में नए साल के जश्न के मौक़े पर मीका को कार्यक्रम पेश करने का प्रस्ताव दिया गया है और इसके लिए उन्हें सवा करोड़ रुपए की भारी भरकम फ़ीस दी जाएगी.('नहीं गाता फ़ालतू गाने')ख़बरों के मुताबिक़ मीका को इससे पहले इतनी बड़ी रकम किसी कार्यक्रम के लिए नहीं मिली है.2013 में अनिल कपूर के टीवी सीरियल '24' की लोकप्रियता के बाद अब आने वाले साल में कई और हस्तियां टीवी पर अपनी किस्मत आज़माते दिखेंगी.जहां अनुराग कश्यप के निर्देशन में अमिताभ बच्चन एक सीरियल में दिखेंगे वहीं अब महेश भट्ट भी टीवी का रुख कर रहे हैं. वह एक ऐसा शो लाने वाले हैं जिसके बारे में दावा किया जा रहा है कि ये आम 'सास-बहू' धारावाहिकों से एकदम अलग होगा.जुलाई में महेश भट्ट का ये शो लॉन्च किया जाएगा. वैसे इससे पहले महेश भट्ट 90 के दशक में दूरदर्शन पर 'स्वाभिमान' नाम का एक डेली सोप ला चुके हैं.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं)